РЕПУБЛИКА БЪЛГАРИЯ

Министерство на здравеопазването

Министър на здравеопазването

**З А П О В Е Д**

**за изменение и допълнение на Заповед № РД-01-890 от 03.11.2021 г.**

На основание чл. 61, ал. 2, чл. 63, ал. 4, 6 и 11 и чл. 63в от Закона за здравето, чл. 73 от Административнопроцесуалния кодекс, и във връзка с Решение № 629 на Министерския съвет от 26 август 2021 г. за удължаване срока на обявената с Решение № 325 на Министерския съвет от 14 май 2020 г. извънредна епидемична обстановка, удължена с Решение № 378 на Министерския съвет от 12 юни 2020 г., Решение № 418 на Министерския съвет от 25 юни 2020 г., Решение № 482 на Министерския съвет от 15 юли 2020 г., Решение № 525 на Министерския съвет от 30 юли 2020 г., Решение № 609 на Министерския съвет от 28 август 2020 г., Решение № 673 на Министерския съвет от 25 септември 2020 г., Решение № 855 на Министерския съвет от 25 ноември 2020 г., Решение № 72 на Министерския съвет от 26 януари 2021 г., Решение № 395 на Министерския съвет от 28 април 2021 г., Решение № 426 на Министерския съвет от 26 май 2021 г. и Решение № 547 на Министерския съвет от 28 юли 2021 г.

**Н А Р Е Ж Д А М:**

 **I.** В Заповед№ РД-01-890 от 03.11.2021 г. се правят следните изменения и допълнения:

 **1**. В т. I, 32:

 а) в буква „а“ думите „отрицателен резултат от проведено преди влизане в обекта/мероприятието” се заменят с „резултат от”;

 б) в буква „бб” накрая се добавя „или удостоверение за наличие на антитела срещу SARS-CoV-2”.

**2.** В т. II, 3 се създава буква „г”:

 „г) Удостоверение за наличие на антитела срещу SARS-CoV-2, доказано чрез лабораторен тест за количествено изследване на Anti-SARS-CoV2 IgG със стойности повече от 150 BAU/ml. Изследването се извършва с лабораторни диагностични тестове (ин витро медицински изделия - IVD), които имат “СЕ“ маркировка и са включени в базата данни на Съвместния изследователски център към Европейската комисия към 03.11.2021 г. Тестовете трябва да са с най-малко 92% специфичност и най-малко 97% чувствителност. Удостоверението се създава в Националната информационна система за борба с COVID-19 само за лица с лабораторни резултати, отговарящи на посочените и е достъпно в електронен формат на интернет страницата на Националната здравна информационна система - <https://his.bg>. Удостоверението е с валидност до 90 дни от датата на лабораторния тест и се издава за изследвания, направени след влизането в сила на тази заповед.“

 **II**. Заповедта влиза в сила от 11.11.2021 г.

 **III**. Заповедта да се публикува на интернет страницата на Министерство на здравеопазването.

 Заповедта подлежи на обжалване в едномесечен срок от публикуването ѝ на интернет страницата на Министерството на здравеопазването пред съответния административен съд по реда на Административнопроцесуалния кодекс.

**Д-Р СТОЙЧО КАЦАРОВ**

*Министър на здравеопазването*